Valle di Ledro

Valle di Ledro je horské údolie v talianskej v provincii Trento. Nachádza sa na území Tridentsko-Horná Adiža pri severozápadnom okraji jazera Lago di Garda neďaleko mesta Riva del Garda. 
V údolí sa nachádzali obce Tiarno di Sopra (s 986 obyvateľmi), Tiarno di Sotto (689 obyvateľov), Bezzecca (592 o.), Concei (820 o.), Pieve di Ledro (623 o.) a Molina di Ledro (1572 o.), ktoré tvorili Zväz obcí Valle di Ledro. Na základe referenda z 30. novembra 2008 boli uvedené obce zlúčené do novej obce pod spoločným názvom Ledro s platnosťou od 1. januára 2010. Leží tu tiež jazero Lago di Ledro o rozlohe  a maximálnej hĺbke 48 m. Údolím prechádza cesta spájajúca mestá Riva del Garda a Storo.

Pred rokom 1918 bolo údolie súčasťou Rakúsko-uhorskej monarchie. Po vypuknutí I. svetovej vojny boli v máji roku 1915 obyvatelia vysídlení prevažne do Čiech a vrátiť sa mohli až v roku 1919.
28. júna 2008 bola podpísaná dohoda o partnerstve medzi Zväzom obcí Valle di Ledro na strane jednej a ôsmimi českými mestami a obcami (Příbram, Všeň, Milín, Buštěhrad, Nový Knín, Ptice, Chyňava, Doksy), kde vtedy vyhnanci bývali, na strane druhej.Sekcia venovaná partnerstvu na oficiálnom webe mesta Nového Knína.  Okrem toho sa správa o podpísaní dohody v čase podpisu nachádzala na úvodnej strane novoknínskeho mestského webu. Treba dodať, že obcí, v ktorých vyhnanci počas vojny žili, bolo viac; zmluvu na českej strane podpísali iba tie z nich, ktoré na taliansku ponuku zareagovali.

 Referencie 

 Externé odkazy 
 Web Zväzu obcí Valle di Ledro - informácie pre návštevníkov údolia - po taliansky, po anglicky, po nemecky, čiastočne preložené aj do češtiny a holandčiny
 Oficiálny web obce Ledro (po taliansky)
 Hudobné udalosti v obci Ledro (po taliansky)

Kategória:Talianske geografické výhonky